Publication: Magyar Közlöny
Issue: MK-2003-89 (Year: 2003, Number: 89)
Era: 1990-2004
Section: *A módosítások és kiegészítések a 28/2002. (XII. 9.) GKM rendelet 1. számú melléklete adott pontjaihoz értendõk.
Paragraph Index: 632

b) 250 kg vagy nagyobb tömegû küldeménydarab esetén az acéltestet a felütközõ végével felfelé az ütközõlapra kell állítani és a mintát kell ráejteni. Az ejtési magasságnak a minta felütközési pontjától az acéltest felsõ felületéig mérve 3 m-nek kell lennie. Ehhez a próbához az acéltestnek ugyanolyan jellemzõkkel és méretekkel kell bírnia, mint ahogy az elõzõ a) bekezdésben meg van határozva, az- zal az eltéréssel, hogy az acéltest hosszának és tömegének olyannak kell lennie, ami a minta legnagyobb mértékû sérülését okozza. Az ütközõlapnak, amelyre az acéltestet alapjával rá kell állítani, a 6.4.14 szakasz szerintinek kell lennie. 6.4.20.3 Fokozott hõpróba: a próbát a 6.4.17.3 bekezdésben meghatározott körülmények között kell végrehajtani, azzal az eltéréssel, hogy a mintadarabot a termikus környezetnek 60 perc idõtartamra kell kitenni. 6.4.20.4 Ütõpróba: a mintát a legnagyobb sérülést okozó helyzetben legalább 90 m/s felütközési sebességgel kell az ütközõlapnak ütköztetni. Az ütközõlapnak a 6.4.14 szakasz szerintinek kell lennie.” A 6.5.1.1 bekezdés kiegészül a következõ ponttal: „6.5.1.1.4 Az IBC gyártójának és forgalmazójának információt kell nyújtania a követendõ eljárásokra és a zárószerkezetek (beleértve a szükséges tömítéseket) típusára és méreteire és minden más alkatrészre, ami annak biztosításához szükséges, hogy a szállításra elõkészített IBC képes legyen az e fejezet vonatkozó igénybevételi próbáinak elviselésére.” A 6.5.1.6.4 pont utolsó mondata módosul: „Az egyes felülvizsgálatokról készült jegyzõkönyvet az IBC tulajdonosának legalább a következõ felülvizsgálat idõpontjáig meg kell õriznie. A jegyzõkönyvnek tartalmaznia kell a felülvizsgálat eredményeit és a felülvizsgálatot végzõ azonosítását (lásd még a jelölési elõírásokat a 6.5.2.2.1 pontban).” A 6.5.1.6.5 pont módosul: „Amennyiben az IBC ütközés (pl. baleset) révén vagy más okból megsérül, az IBC-t ki kell javítani vagy más módon helyre kell állítani (lásd az IBC rendszeres karbantartása meghatározást az 1.2.1 szakaszban), hogy a gyártási típusnak megfeleljen. A merev mûanyag IBC megsérült testét, ill. az összetett IBC megsérült belsõ tartályát ki kell cserélni.” A jelenlegi 6.5.1.6.6 pontot 6.5.1.6.7 pontra át kell számozni, és bekezdés kiegészül a következõ ponttal: „6.5.1.6.6 Javított IBC-k 6.5.1.6.6.1 Az ADR-ben elõírt minden más vizsgálaton kívül az IBC-t javítás után a 6.5.4.14.3 és a 6.5.1.6.4 a) pontban elõírt teljes körû vizsgálatnak kell alávetni és az elõírt vizsgálati jegyzõkönyvet el kell készíteni. 6.5.1.6.6.2 A gyártó által felvitt UN gyártási típus jelölés közelében tartós módon fel kell tüntetni a javítás utáni vizsgálatokat végzõ szervre utaló, következõ jelöléseket:

Source: https://magyarkozlony.hu/hivatalos-lapok/3598a8bfbb8c5af4ba00db212e7106f24762ce2c/dokumentumok/72718d2a071f160fed6c7f99804218f5466fb62b/letoltes